text: Uenighed i Sønderborg om kaserneområdet
  21 maj 2013 kl. 15.31
  Hvad der skal ske med øvelsesterrænnet, når Sønderborg Kaserne lukker? Det er der uenighed om i byen.
  En gruppe, der kalder sig Aktionsgruppen for øvelsesområdet, ønsker, at øvelsesområdet skal omdannes til rekreativt område, og at skydebanerne og de militære træningsbaner bevares, så de kan bruges af alle.
  I sidste uge fortalte Danmarks Naturfredningsforening, at man vil indlede en fredningssag for området.
  Socialdemokraterne i Sønderborgs byråd mener derimod, at man bør omdanne dele af området til beboelse.
  Sønderborg Kaserne lukker 1. januar 2015.
  